《题谢翱西台碑》
元代·韩性

零陵断石青如天，七星下贯寒蛟泉。
神诃鬼护万万古，中有处士西台篇。
台前月色为君好，断港驰啼蕙花老。
酪瓶羊炙试招魂，一片丹心向晴昊。
邯郸枕冷泰山秋，海树不著人家愁。
晞发阳阿向天籁，凤凰作使追灵脩。
紫雾黄尘窥下土，清都仙人半空语。
汶楸十九春鬼长，玉鸡吐绶闱扶桑。

作者简介：（1266—1341）元绍兴人，字明善。博综群籍，尤邃于性理之学。为文博达俊伟，自成一家。居家教授，受业者甚众。巷夫街叟，童稚厮役，咸称为韩先生。宪府尝举为教官，不赴。卒谥庄节。